b'\n_START_ARTICLE_\n\xc4\x84sotis\n_START_PARAGRAPH_\n\xc4\x84sotis\xc2\xa0\xe2\x80\x93 molinis glaz\xc5\xabruotas indas, turintis \xc4\x85s\xc4\x85 ir snapel\xc4\xaf. Naudojamas skys\xc4\x8diams (alui, vandeniui, girai, pienui, sultims ir kt.) laikyti bei pilstyti. Neretai dekoruojami reljefais, \xc4\xafspaudais, pie\xc5\xa1iniais. Lietuvoje \xc4\x85so\xc4\x8diai \xc5\xbeinomi nuo XVII a. Puo\xc5\xa1niausi, labai p\xc5\xabsti b\xc5\xabdavo gaminami \xc5\xa1alies \xc5\xa1iaur\xc4\x97s rytuose (da\xc5\xbeniausiai skirti alui). Suvalkijoje buvo gaminami siauresni \xc4\x85so\xc4\x8diai, o patys siauriausi ir nedaug pagra\xc5\xbeinti pietry\xc4\x8di\xc5\xb3 ir ryt\xc5\xb3 Lietuvoje.'